Палова, калі не больш, матэрыялаў савецкай прэсы пра жыццё на Захадзе — у той ці іншай ступені фэйк, а гэта значыць, мільёны тых, хто жыве тут і цяпер, выхоўваліся на фэйкавых навінах. Як і заходнія чытачы, якія пра рэальнае жыццё ў СССР не мелі ніякага ўяўлення. І падсвядома ўсе яны чакаюць такіх навін зноў і зноў. Бо фэйкавыя навіны — тое, што людзі, хай і ўпотай, хочуць ведаць. Не замест праўды, барані божа. Але як пацверджанне сваіх ацэнак гэтай праўды.